alibayram/wikipedia-40-langs huggingface dataset:
Heltal

Heltal er tal der kan skrives uden brug af brøker eller decimaler. De er en udvidelse af de naturlige tal ; hvis man begrænser sig til kun at bruge de naturlige tal, vil der være visse subtraktioner der ikke kan beregnes (når man trækker et større tal fra et mindre). For at sådanne regnestykker skal give mening, er det nødvendigt at udvide de naturlige tal med ikke blot tallet 0, men også de negative hele tal.

Indenfor matematikken opererer man med en talmængde, kaldet  (Unicode ℤ), som omfatter alle hele tal, positive som negative samt nul.

Generaliseringer 
Et gaussisk heltal er et komplekst tal (a + ib) hvor både reel-delen (a) og imaginær-delen (b) er almindelige heltal, for eksempel, 1, 2, 1+2i, 10i, 17 − 8i.
Et eisensteinsk heltal er et komplekst tal af formen a +wb, hvor w er
 

Hvis et tal er et almindeligt heltal er det også et gaussisk og eisensteinsk heltal.

Bøger 

 Carstensen, Jens & Frandsen, Jesper (1990): Obligatorisk matematik. Forlaget Systime, Herning. 
 Holth, Klaus m.fl. (1987): Matematik Grundbog 1. Forlaget Trip, Vejle.

Referencer

Se også 
Heltal (Computer)

Tal
Elementær matematik
Rationale tal

Inden for matematikken omfatter de rationale tal alle tal, der kan skrives på formen  hvor  er et heltal og  er et naturligt tal. Dette omfatter heltal samt brøker. Mængden af rationale tal betegnes ℚ (fra italiensk quoziente "kvotient") og er med mængdenotation defineret således:
.

Enhver endelig eller periodisk decimalbrøk er et rationalt tal, f.eks. er
 .
 .

Alle andre reelle tal kaldes for de irrationale tal.

Aritmetik 

To rationale tal  og  er lig hinanden, hvis og kun hvis .

De rationale tal er et legeme, da det er en ring med multiplikativ invers:

Bøger 

 Carstensen, Jens & Frandsen, Jesper (1990): Obligatorisk matematik. Forlaget Systime, Herning. 
 Holth, Klaus m.fl. (1987): Matematik Grundbog 1. Forlaget Trip, Vejle.

Referencer 

Tal
Elementær matematik
GNU Hurd

GNU Hurd er et styresystem, som bygger på kernen Hurd og en række basisværktøjer fra GNU-projektet. Hurd er bygget på mikrokerne-teknik. Hurds mikrokerne er GNU Mach.

Da der bruges eksisterende GNU-programmer til systemet, vil en bruger ikke mærke den store forskel på GNU Hurd og GNU Linux. Hvis man på den anden side vil eksperimentere med et styresystem, er Hurd mere tilgængelig. Man kan aktivere nye dele af systemet som for eksempel et filsystem uden specielle rettigheder. Med mindre man er superbruger på systemet, vil andre brugere ikke kunne mærke forskel.

For tiden er Hurd kun udviklet på basalt niveau – utilstrækkeligt for normal brug af en computer. Der findes ikke en officiel Hurd-distribution endnu, men projektet Debian arbejder på en. Der kan hentes foreløbige ISO-filer til installation af Hurd. Installationsprogrammet er stadig baseret på GNU Linux.

Eksterne henvisninger 
 http://www.gnu.org/software/hurd/hurd.html 
 http://hurd.gnufans.org/ 
 http://www.debian.org/ports/hurd/ 

Unix-varianter
Frie styresystemer
GNU General Public License

GNU General Public License (forkortes ofte GPL) er en softwarelicens, der er den mest udbredte til fri software- og open source-programmer. Licensen er udarbejdet af Free Software Foundation til brug i GNU-projektet.

Baggrunden for GPL er at give brugeren en række friheder og sikre, at disse friheder også gælder for afledte værker. Den slags licenser kaldes for Copyleft.

Se også 
 GNU Lesser General Public License
 GNU Free Documentation License

Henvisninger/kilder 
 GNU General Public License

Immaterialret
Fri software-licenser
Irrationale tal

Irrationale tal er i matematikken alle tal der er reelle, men ikke rationale.

De klassiske eksempler er tallet  og kvadratroden af to som skrives
. Kvadratrod to er lig med 

Et irrationalt tal kan være algebraisk eller transcendent. Et transcendent tal kan ikke være rod i et polynomium med rationale koefficienter – de øvrige irrationale tal kaldes algebraiske.

Hvis et tals decimaler er periodiske vil tallet være rationalt. Men at vise et tal der er irrationalt er straks vanskeligere.

Irrationaliteten af kvadratrod 2 
Her følger et bevis på at kvadratrod 2 er et irrationalt tal.

Irrationaliteten bevises ved et modstridsbevis. Det antages, at der findes et rationalt tal , så ; dvs. at der findes tal  og  så  (vi kan uden tab af almengyldighed antage, at , da ). Herom kan antages, at brøken  er uforkortelig. Det fås altså at:
, hvilket vil sige at .
Det vil sige at  er lige, og det følger, at  også er lige. Det betyder, at der findes et helt tal  så . Indsat i ovenstående ligning fås at , altså  og forkortet . På samme måde som før ses, at  også må være lige. Da både  og  er lige, er brøken  nødvendigvis forkortelig med 2, hvilket strider mod antagelsen.

Ogilvie Joseph Louis LaGrange har udtrykt et bevis for dette i en enkel sætning:
"It () cannot be found in fractions, for if you take a fraction reduced to its lowest terms, the square of that fraction will again be a fraction reduced to its lowest terms and consequently cannot be equal to the whole number 2."

Irrationaliteten af kvadratrod 5 

Ved hjælp af et indirekte bevis kan det vises, at kvadratroden af 5 er et irrationalt tal. Man antager, at det er et rationalt tal, så det kan skrives som en uforkortelig brøk: . Dette kan omskrives til: . Brøken  var antaget uforkortelig, det vil sige, at p og q's primfaktoropløsning ikke indeholder nogen fælles primtal.  og  vil derfor have et lige antal primfaktorer, da hvert primtal fra før vil forekomme to gange. Og her opstår modstriden: Ligningen  siger, at  har én primfaktor (5) mere end , hvilket ikke kan passe, da de begge har et lige antal primfaktorer (jvf: Aritmetikkens fundamentalsætning). Hermed er det vist, at  er irrationalt. Dette bevis holder for alle primtal, hvilket betyder, at kvadratrødder af alle primtal er irrationale.

Bog 

 Holth, Klaus m.fl. (1987): Matematik Grundbog 1. Forlaget Trip, Vejle.

Referencer 

Tal
Naturligt tal

I matematikken er et naturligt tal enten et positivt heltal (1, 2, 3, ...) eller et ikke-negativt heltal (0, 1, 2, ...). Den første definition benyttes ofte af talteoretikere, mens den anden ofte benyttes af mængdeteoretikere, logikere og dataloger.

Mængden af naturlige tal betegnes  (Unicode ℕ) af de fleste matematikere, uanset om de benytter den første eller sidste definition. Talteoretikere betegner desuden mængden af ikke-negative heltal  eller .

Til mængden af naturlige tal er knyttet et mindste element, nemlig tallet 1 (eller 0, efter definition). Da vi endvidere kan definere en ordning på tallene, er de naturlige tal en velordnet mængde. Endvidere gælder induktionsprincippet i de naturlige tal.

De naturlige tal med deres egenskaber er fundamentale for al matematik. Af de naturlige tal kan vi konstruere de hele tal; af disse kommer de rationale tal og f.eks. ved fuldstændiggørelse af disse opstår de reelle tal. I de reelle tal har vi nu supremumsegenskaben, som er fundamental for al analyse.

Naturlige tal er også udgangspunktet for algebra i mere konkret forstand.

Kilder 

 Carstensen, Jens & Frandsen, Jesper (1990): Obligatorisk matematik. Forlaget Systime, Herning. 
 Holth, Klaus m.fl. (1987): Matematik Grundbog 1. Forlaget Trip, Vejle. 
 Regneregler, ordbog: Naturlige tal. Site Project ApS. https://www.regneregler.dk/naturlige-tal-ordbog

Referencer 

Tal
Elementær matematik
Pelikanfod

En pelikanfod (Aporrhais pespelicani) er en dansk havsnegl, der kan blive 5 centimeter høj. Den lever på lavt vand. Det er kun de ældre individer, der er forsynet med skal. Pelikanfoden bevæger sig på havbunden og æder plankton. Den ånder via gæller.

Kilder/henvisninger
 Naturligvis.u-net.dk 

Snegle
Abbed

En abbed er forstander for et (større) munkekloster i den Romersk-katolske kirke, især af Benediktinerordenen. Abbeden har i flere henseender den samme værdighed som en biskop. Titlen stammer oprindeligt fra det aramæiske ord abba (fader). Det kvindelige modstykke er abbedisse.

Se også 

 Abbate
 Abbé
 Abbedi
 Abbedisse
 Munk
 Kloster

Kirkelige titler
Romerskkatolske kirke
Abbedi

Abbedi har flere betydninger:

 Abbeds embede – kaldes et (abbeddømme).
 Et større munkekloster som ledes af en abbed.
Se også
Abbedisse

En abbedisse er forstanderinde for et nonnekloster.

I tidligere sprogbrug anventes også stavemåden 'abbedesse'.

Se også 

 Abbed
 Nonne
 Kloster

Kirkelige titler
Romerskkatolske kirke
Abdera (Thrakien)

Abdera var en handelsby i oldtidens Thrakien, som lå øst for Nestos-flodens Munding. Forskeren W. Regel (Atheniensische Mitteilungen, XII 161) har fastslået byens beliggenhed og beskrevet ruinerne af den. Den antikke by lå på et forbjerg (Kap Bulustra) 5–7 km fra den store landsby Bulustra. Den havde to havne, en på øst- og en på vestsiden af forbjerget, og den var beskyttet på landsiden (mod nord) af en stærk mur.

Byen var opstået som en ionisk koloni. Ifølge Herodot blev den anlagt af Timesios fra Klazomenai (ca. 650 f.Kr.); den blev dog snart efter ødelagt af thrakerne, men genopbygget af udvandrere fra den ioniske by Teos (543 f.Kr.). Abderas blomstringstid faldt kort efter Perserkrigene, og i det 5. århundrede f.Kr. levede flere betydningsfulde personer (Protagoras, Demokrit m.fl.) i byen. Alligevel blev indbyggerne anset for enfoldige i en grad, så navnet abderit fik samme betydning som molbo i nutidens Danmark. Dermed fulgte også, at abderitisme fik betydningen: enfoldighed. Denne forestilling har den tyske digter Wieland benyttet i sin komiske roman Abderitternes Historie.

Eksterne henvisninger 
 Projekt Runebergs digitale udgave af 2. udgaven

Salmonsens
Antikken
Abdest

Abdest (arabisk: wudu) er den muslimske rituelle afvaskning i rent vand før tidebønnerne (salah). Abdesten er pligtig for alle modne muslimer forinden en række religiøse praksis, generelt forbundet med bøn, andægtighed og saglighed. Blandt de forskellige islamiske denominationer (hvor Shiisme og Sunnisme udgøre de to største) er der forskellige mindre variationer i hvordan selve abdesten skal udføres.

Sunni-ritual 
Abdest indledes med at sige formlen basmala "I Allahs navn, den Nådige, den Barmhjertige." Herefter udføres følgende trin:

 Vask højre hånd op til håndleddet tre gange. Derefter venstre.
 Skyl munden helt tilbage til ganen 3 gange.
 Skyl næsen 3 gange.
 Vask ansigtet fra hårlinjen til halsen og fra øre til øre 3 gange.
 Vask højre arm inkl. hånden op til lidt over albuen 3. gange. Derefter venstre. 
 Fugt håret ved at køre våde fingre bagud gennem håret. Dette gøres kun en gang.
 Fugt ørerne ved gnide fugtige fingre rundt i øret og ind i øret. Dette gøres kun en gang.
 Vask fødderne op til anklerne. Start med højre fod.

Teoretisk set kan man nøjes med at lave en Abdest om dagen, men der er en række ting der gør den ugyldig. Det drejer sig bl.a. om ting som toiletbesøg og dyb søvn.

Referencer 

Islam
Abdikation

Abdikation eller Abdicering (fra latin abdicatio, jfr. abdicare = "frasige") er handlingen, hvor en regerende fyrste giver afkald på sin værdighed (frasiger sig tronen).

Kendte abdikationer 
I moderne tid er den britiske kong Edvard 8.s abdikation i 1936 den mest omtalte. Han frasagde sig retten til tronen for at kunne gifte sig med amerikanske Wallis Simpson.

Andre:
 Diocletian – romersk kejser, 305
 Karl 5. – tysk-romersk kejser, 1556
 Kristina – regerende dronning af Sverige, 1654
 Napoleon Bonaparte – kejser af Frankrig, 1814
 Peter 4. af Portugal, 1826 – kejser af Brasilien (1798-1834) som Pedro 1.
 Saad I al-Abdullah as-Salim as-Sabah – emir af Kuwait, 2006
 Pave Benedikt 16. – pave, 2013
 Dronning Beatrix – dronning af Holland, 2013

Referencer 

 
Regenter
Abel

Abel har flere betydninger:
 Abel (drengenavn) – et drengenavn
 Abel (bibelsk person) – søn af Adam og Eva, bror til Kain
 Kong Abel af Danmark – konge 1250–1252
 Niels Henrik Abel – norsk matematiker (1802–1829)
 Thomas Abel – engelsk præst og martyr (ca. 1497–1540)
 Abel (månekrater) – et nedslagskrater på Månen
 Clarke Abel – engelsk kirurg og botaniker (1789–1826)
Der Untergang des Abendlandes

Der Untergang des Abendlandes er Oswald Spenglers hovedværk, der udkom i to bind i 1918 og 1922. Denne metahistoriske afhandling om en underliggende tendens i alle højkulturer fik stor betydning i vestlig filosofi og historietænkning i 1920'erne måske især under indtryk af det kulturelle chok, det var, at en krig som 1. verdenskrig kunne finde sted.

Spengler anså det for ganske åbenbart, at den vestlige kultur var på retur, som titlen Vesterlandets undergang (da. overs., 1962) angiver.

Filosofiske skrifter
Litteratur i 1918
Litteratur i 1922
Aberration

Aberration kan have flere betydninger:
Aberration (astronomi) – er den tilsyneladende ændring af retningen til en stjerne som følge af Jordens bevægelse og lysets endelige hastighed.
Aberration (genetik) – genetiske ændringer i kromosomer og arveanlæg.
Aberration (optik) – forskellige fejl og begrænsninger ved optiske komponenter, f.eks. sfærisk aberration for en linse, eller kromatisk aberration (se Optisk dispersion).
Aberration (Dungeons and Dragons) – figur i spillet Dungeons and Dragons.
Abiogenese

Abiogenese er hypotesen om, at organisk liv kan opstå spontant af uorganiske stoffer.

Se også 
 Biogenese
 Spontan genese
 Miller-Urey-eksperimentet

Biologi
Ablativ

Ablativ er en kasus, der angiver fjernelse væk fra et sted. På klassisk latin har ablativ overtaget funktionen af to andre kasus, instrumentalis (midlets kasus) og lokativ (stedets kasus), således at man på latin skelner mellem separativ ablativ, instrumentel ablativ og lokativ(isk) ablativ.

Det modsatte af ablativ (fjernelse) er allativ (bevægelse hen mod), i visse sprog illativ. 

Latinsk ablativ er en kasus, der gives de ord, subjektet gør brug af (instrumentalis), fx: "Han råber ved hjælp af sin mund", her er "mund" ablativ, og "sin", da det lægger sig til "mund", er også ablativ, på latin vil det blive: "Clamat ore suo", clamat er verbet (præsens 3. person, singularis, indikativ ) med subjektet impliciti, ore er ablativformen af det latinske ord for mund: "os", suo er ablativ, singularis for det "sin", som lægger sig til neutrumsord.

Følgende latinske præpositioner styrer ablativ: Cum = med, ab = af, fra, e(x) = ud af, in = i, på, de = om (som i omhandlende).
Latinske præpositioner i ablativ er alle stilstandspræpositioner, mens præpositionerne i akkusativ oftest er bevægelsespræpositioner, men de kan også være stilstandspræpositioner.

På latin bliver ablativ også brugt i en sætningskonstruktion kaldet: "dobbelt ablativ (absolut ablativ)", det består af to ord, og det bruges til at forkorte en sætning. I reglen står det i stedet for en tidsbesætning.

Det ene ord er enten et substantiv, et proprium eller et pronomen, det andet ord er enten en lang tillægsform, en kort tillægsform, et substantiv eller en adjektiv.

Et eksempel er: "Caesare interfecto", hvor "Caesare" er ablativformen af ordet "Caesar (Cæsar)", og interfecto er ablativformen af kort tillægsform-ordet "interfectum (dræbt)" afledt af verbet 'interficere' (at dræbe), og betyder: "Efter at Cæsar var blevet dræbt", altså to ord mod seks på dansk.

Det bør bemærkes, at ablativ ikke kun er en latinsk kasus. Ablativ findes blandt andet også i finsk og russisk.

Grammatik
Kasus
Abolitionist

En abolitionist er en person, som er tilhænger af afskaffelse af love og praksisser som de finder skadelige eller urimelige. Abolitionisme er i særlig grad forbundet med bevægelsen til afskaffelse af slaveriet. I USA spillede abolitionismen en særlig betydelig rolle, hovedsagelig før den amerikanske borgerkrig.

Abolitionistiske bevægelser har også beskæftigt sig med afskaffelse af dødsstraf. Nutidige abolitionister beskæftiger sig blandt andet med at afskaffe udnyttelsen af dyr og vold, herunder indførelse af vegansk livsstil.

Se også 
 The Underground Railroad

Referencer

Kilder 
 
 

Samfund
Slaveri
Abonnement

Et abonnement er en aftale om en løbende levering af et produkt eller service for en given periode, ofte flere måneder. Betalingen sker i nogle tilfælde forud, men kan også ske bagud.

Oprindeligt var det aviserne, der introducerede abonnementer, men i dag sælges bøger, telefoni, kabel-tv, internet, fitness samt diverse serviceydelser også på abonnement. Kunden i et abonnement kaldes abonnent, og kunden siges at abonnere. Det Kongelige Teaters og (især) Tivolis kvindelige abonnenter kaldes (som regel i spøg) abonniner.

Hvor en aktivitet er organiseret på foreningsbasis, kaldes betalingen typisk kontingent eller medlemsbidrag og vil som regel være en forudsætning for deltagelse i foreningens virke.

Se også 
 Prænumeration
 Subskription

Erhvervsliv
Oprindelige folk

Oprindelige folk, urbefolkning eller stammefolk er ikke-dominerende folkeslag i et større samfund, som de er en del af, tiltrods for at de var en del af de folk, der beboede området først. Der findes ingen generel international accepteret definition af stammefolk.

De har ofte deres egen kultur, som er baseret på naturressourcer og de har typisk en kultur og/eller et sprog, der adskiller sig fra den dominerende befolkning. Oprindelige folk vil derfor i praksis ofte udgøre en minoritet, men ikke altid som for eksempel i Latinamerika.

Udtrykket benyttes almindeligvis om den befolkning, som boede i et geografisk område eller land, før det blev erobret, koloniseret eller præget af omfattende immigration.

Der er  omkring 370 millioner mennesker i Verden, der regnes blandt oprindelige folk. De  er oftest blandt de fattigste, mest marginaliserede  mennesker i verden og er ofte blandt de mest  forfulgte.

I Danmark findet der kun et indfødt folk. Den oprindelige befolkning i Grønland eller Inuit-folket, som fik status som et oprindeligt folk i 1996 indenfor Kongeriget Danmark.

Exonymer 
I etnolingvistik betegner et exonym det navn, som andre befolkningsgrupper giver et folk (endonymet er derimod navnet, som folket selv foretrækker). Mange oprindelige folk er blevet givet navne af deres koloniherrer, som siden er blevet almene, men som ifølge folkene selv har rod i en latterliggørende betydning: således er inuit, yupik og aleutterne blevet givet navnet eskimo ("dem, der spiser råt kød"), samer er blevet givet navnet lap og deres land Lapland, og forskellige oprindelige folk i Amerika er blevet kaldt indianere  (fordi de europæere, der først kom dertil troede, at de var i Indien).

Oprindelige folkeslag eller stammefolk 
Flere specifikke landes indfødte bliver betegnet som oprindelige folk, blandt andet:
 Aboriginere – oprindelige australiere.
 Amerikas oprindelige folk - oprindelige folk i Amerika.
 Inuit – Bebor store dele af det arktiske område, først og fremmest Grønland (Kalaallit Nunaat), men også Nunavut, Nunavik, Nunatsiavut og Inuvialuit bosættelsesregionen, Northwest Territories i Canada samt Iñupiat Nunaŋat i Alaska, USA. 
 Oprindelige taiwanere – oprindelige beboere på Taiwan.
 Samer – Urbefolkningen i Sápmi, der administreres af Norge, Sverige og Finland.

Rettigheder
FNs generalforsamling der bl.a. inkluderer Danmark vedtog  13. september 2007 Den Internationale Erklæring om Oprindelige Folks Rettigheder, efter mere end tyve års forhandlinger i FN-systemet.

D. 18. januar 1996 ratificerede Danmark på Den Internationale Arbejdsorganisations 76. samling i Geneve den 28. juni 1989 vedtagne konvention nr. 169 vedrørende oprindelige folk og stammefolk i selvstændige stater.

Se også 

 Oprindelige amerikanere.

Referencer
Leksikon

Et leksikon er et værk, som giver en samlet fremstilling af stof inden for alle fagområder (encyklopædi eller konversationsleksika) eller et enkelt fag (fagleksikoner). Ordet kommer af det græske lexikón (ordbog). Suda er et tidligt klassisk græsk leksikon.

Normalt udkommer et leksikon i en trykt udgave i flere bind med alfabetisk ordnede artikler. Det kan være skrevet over en årrække og af mange forfattere/eksperter, og ofte er der supplementsbind og rettelsesbind til værket.

I nyere tid er det trykte leksikon blevet suppleret af elektroniske udgivelser.

Det betyder, at teksten kan suppleres af flere illustrationer, og at der kan tilføjes lyd og video til artiklerne. Der er flere søgemuligheder i et elektronisk leksikon end i et trykt leksikon. Der er ofte hyperlink til at lette navigeringen og mulighed for flere typer søgning.

Internet-udgaver af leksika har udvidet mulighederne for løsning af ajourføring, idet artikler, billeder, lyd og video kan ske øjeblikkeligt.

Leksikon er i sprogvidenskaben også betegnelse for det samlede antal leksemer (ordrødder) i et sprog, dvs. ord.

Emneopdelte leksika 
Leksika kan også opdeles i emneområder som f.eks.:
 Dansk biografisk leksikon
 Dansk Kvindebiografisk Leksikon
 EU-Leksikon – (www.eu-oplysningen.dk/tjenester/leksikon/ EU-Leksikon)
 it-leksikon, biokemisk leksikon og mange flere.

Danske leksika 
 Den Store Danske Encyklopædi (bogform, cd-rom, internet)
 Trap Danmark
 Gyldendals Leksikon – i samarbejde med Krak (internet)
 Hirschsprungs konversationsleksikon (bogform)
 Aschehougs leksikon (cd-rom, internet)
 Lademanns leksikon (bogform, cd-rom, internet)
 Leksikon for det 21. århundrede (cd-rom, internet)
 Salmonsens konversationsleksikon (bogform)
 Hvem Hvad Hvor
 Dansk Rock Leksikon (bogform)
 DR's musikleksikon (internet)
 Wikipedia (internet)
 Dansk Kvindebiografisk Leksikon

Udenlandske leksika 
 Suda Online: 10th century Byzantine Greek historical encyclopedia  (Internet)
 Yongle-encyklopædien fra 1407 er et af verdens første og største leksika
 Encyclopædia Britannica (bogform, CD-ROM, internet)

Se også 
 Ordstamme

Litteratur 
 Loránd-Levente Pálfi, Leksikon over ordbøger og leksika, 2. udgave, Frydenlund, 2011. .
 André Nicolet, Encyklopædier og Konversationslexika gennem tiderne, J.H. Schultz, 1946.

Eksterne henvisninger 

 GAFFApedia – GAFFAs brugerdrevne musikleksikon 
 Version2's it-leksikon

 
Biblioteks- og informationsvidenskab
Fiji

Fiji (Fijiansk: Viti Fijiansk Hinduisk: फ़िजी; officielt: Republikken Fiji) (Fijiansk: Matanitu Tugalala o Viti;  Fijiansk Hinduisk: रिपब्लिक ऑफ फीजी Ripablik ăph Phījī) er et land beliggende i Oceanien i det sydlige Stillehav, cirka to tredjedele af vejen fra Hawaii til New Zealand. Landet består af 9 større øer samt 300 mindre øer og atoller af vulkansk eller koral oprindelse. Af disse er kun de 100 beboet. Øgruppen er beliggende i Melanesien mellem Vanuatu i vest og Tonga i øst, omkring 5 grader nord for stenbukkens vendekreds. Landets største øer (der overvejende er af vulkansk oprindelse) er Viti Levu (hvor hovedstaden ligger) og Vanua Levu. Landskabet er generelt bjergfuldt. Klimaet er tropisk regnfuldt, omend modereret af havets indflydelse og den frugtbare jord i lavlandet muliggør dyrkningen af sukkerrør og kopra. Havet er truet af overfiskning samt forurening fra byerne. Vandmiljøet er truet af intensivt fiskeri og af forureningen i kystområderne. Landet er endvidere præget af afskovning.

Historie 

De første indbyggere på Fiji kom fra Sydøst-Asien længe før øerne blev opdaget af europæiske opdagelsesrejsende i 1700-tallet. Beliggende i det centrale Stillehav, har Fijis geografi gjort det både til en destination og en krydsning for migration i mange århundreder.  I henhold til mundtlig tradition er de oprindelige Fijians i dag efterkommere af chefen Lutunasobasoba og dem, der ankom med ham på Kaunitoni-kanoen.  Landende ved det, der nu er Vuda, flyttede nybyggerne ind i landet til Nakauvadra-bjergene.  Selvom denne mundtlige tradition ikke er uafhængigt underbygget, fremmer den fijianske regering officielt den, og mange stammer hævder i dag at være afstammet fra Lutunasobasobas børn. Øerne blev en britisk koloni i 1874. I 1970 blev Fiji uafhængigt, men det demokratiske styret er siden blevet afbrudt af flere militærkup.

Ved et militærkup i 2006 tog Frank Bainimarama statsmagten. Landets højesteret fastslog i 2009, at militærledelsen af landet var ulovlig, præsident Josefa Iloilo, som militæret havde bevaret som det nominelle statsoverhoved, ophævede formelt forfatningen og genudnævnte Bainimarama. Senere i 2009 blev Iloilo afløst som præsident af Epeli Nailatikau. Efter flere års forsinkelser blev der afholdt et demokratisk valg på Fiji den 17. september 2014. Den siddende premierminister Bainimaramas parti FijiFirst vandt valget med 59,2% af stemmerne, valget blev anset som troværdige af internationale observatører.

Billeder

Referencer

Eksterne henvisninger 
 Finding Fiji  (på engelsk)
 Kort over Fiji  (på engelsk)

Republikker
 
Forhenværende britiske kolonier
Forhenværende monarkier i Oceanien
Diktaturer
Abrasion

Abrasion er et geologisk udtryk for den udjævnende virksomhed, som havet udøver, når det under en niveauforandring, der medfører en stigning af vandspejlet, bryder ind over et fastland. Ved abrasion kan alle terrænformer næsten fuldstændig udviskes, således at man som resultat får en plan flade (abrasionsfladen), der stiger jævnt indad mod land, og på hvis ydre dele det fra landet løsrevne og bortførte materiale kan afsættes som næsten horisontale lag.

Lignende flader kan fremkomme ved floders erosion (peneplan), men i dette tilfælde uden at der finder nogen niveauforandring sted, og uden at fladerne dækkes af marine aflejringer. Ligeledes vil en indlandsis ved sin afhøvlende virksomhed kunne frembringe større, ofte dog noget mere bølgede flader, som dog i reglen ved isens afsmeltning dækkes af moræneaflejringer, hvorved overfladen atter bliver mere eller mindre ujævn.

Referencer 
 

Geologisk aflejring
Abrikos

Abrikos har flere betydninger:

 Abrikos (frugt) – en frugt.
 Abrikos (træ) – et træ.
Abscisse

Abscissen, ofte betegnet , er førstekoordinaten i et koordinatsystem. Andenkoordinaten betegnes da ordinaten.

At betegne -aksen (abscisseaksen) i et koordinatsystem som "abscissen" er en udbredt, men mindre korrekt sprogbrug. Førsteaksen er almindeligvis vandret.

Imidlertid omtales et punkts x- og y-værdi ofte som hhv. punktets første- og andenkoordinat.

Grafer
Koordinatsystemer
Absolut nulpunkt

Det absolutte nulpunkt er den teoretisk laveste mulige temperatur, som kan opnås i et makroskopisk system. Pr. definition er den teoretisk lavest mulige temperatur 0 K og −273,15 °C. Som en konsekvens af termodynamikkens love kan det vises, at temperaturen aldrig kan blive eksakt 0 K, omend det er muligt at komme vilkårligt tæt på. Ved det absolutte nulpunkt vil alle molekyler og atomer i systemet være i grundtilstanden (dvs. tilstanden med den laveste mulige energi), og systemet vil have den mindste mængde kinetisk energi, som er mulig ifølge fysikkens love.

Noter

Eksterne henvisninger 
 Nulpunktsenergi 
 Det koldeste område i universet bliver skabt på ISS. Videnskab.dk
 Racing toward Absolute Zero. Scientific American 2019

Se også 
 Termodynamikkens 3. lov

Termodynamik
Absorption

Absorption, dæmpning er optagelse af transport gennem materialer.

Ved at måle lyset fra fjerne stjerner kan astronomer finde ud af hvilke grundstoffer disse indeholder. På grund af absorption, vil visse bølgelængder af lyset dæmpes, og det ses som sorte streger i et spektret.

De sorte streger kaldes absorptionslinjer og vil på spektret være skrå. Dette skyldes rødforskydningen. Ser vi fx på lys udsendt fra en planet (som jo er solens lys der rammer planeten og reflekteres) vil absorptionslinjerne være skrå da planeten roterer. Idet solens lys rammer planeten rødforskydes det (en form for afbøjning) og idet lyset dernæst reflekteres rødforskydes det igen, vi observerer altså en dobbelt rødforskydning. Dette kan bruges til at udregne rotationshastigheden.

Begrebet anvendes også i rumakustik. Et materiale kan absorbere energi overbragt med lyd - hvor absorptionen består i omdannelse af lydenergien til varme. De tre absorbent-hovedtyper er membranabsorbent, porøsitetsabsorbent og resonansabsorbent. Byggematerialernes virkning vil ofte være en kombination af disse.

Absorption af vand 

Pulvere og geler benyttes til opsugning af vand og andre væsker. Stoffernes nanostruktur gør processerne mulige. Den kunstige polymer natrium polyakrylat bruges som superabsorberende stof i babybleer osv.

Absorbering af farlige væsker 
Der er visse lovgivnings og miljøstandarder såsom ISO14001 der kræver ansvarlig håndtering af farlige væsker. Når man er på udkig efter absobenter er det derfor en vigtig indikator at gå efter. Der findes mange innovative leverandører af absorbenter, der gør det meget nemmere at håndtere spild af farlige medier.

Se også

 Adsorption og sorption.

Eksterne links og henvisninger 

Fysik
Abstinens

Abstinenser bruges sædvanligvis om fysiske og psykiske symptomer som følge af at organismen unddrages et tilvant stimulerende middel – hvilket ses ved afvænning fra for eksempel alkoholisme, narkomani eller andre former for afhængighed. Abstinenser er en fælles betegnelse for hele symptombilledet, altså både de fysiske og de psykiske symptomer. Udtrykket kan også bruges i forbindelse med manglende vanlige fornøjelser som sex, fester, slik eller lignende, omend der i denne sammenhæng kun sjældent ses fysiske symptomer.

Abstinenser efter alkoholafhængighed 
Abstinens opstår ved mangel på alkohol, efter kroppen er blevet vænnet til et vedvarende, højt indtag over en længere periode, typisk flere år. Denne periode varierer fra menneske til menneske, da nogle er mere disponerede for alkoholisme end andre. Der ses en række fysiske og psykiske symptomer, der tiltager med graden af forudgående alkoholindtag. Tilsvarende vil abstinenserne være tiltagende, desto længere kroppen holdes fri for alkoholindgift, og kan i svære tilfælde blive livstruende. Præcist hvilket symptombillede der udvikles kan variere fra patient til patient, men desto sværere abstinenserne er, desto større er sandsynligheden for at udvikle mange symptomer samtidig. 
 Der ses øget svedtendens. Indledningsvis vil huden blot blive varm og let fugtig, men i svære tilfælde kan den abstinente svede så meget, at sengetøj gennemvædes på kort tid. 
 Man vil udvikle tiltagende tremor (rysten). Først vil hænder ryste i større eller mindre grad, når man rækker ud efter noget. Senere kan denne rysten være vedvarende, også når hænderne holdes i hvile. Endelig kan der udvikles tremor af hele kroppen. Denne tremor er ofte hæmmende for normal brug af hænder m.v.
 Mange udvikler en tiltagende uro i kroppen, der gør det svært at holde sig i ro.
 Pulsen øges fra de normale 60-80 slag i minuttet til 90-100 slag i minuttet. I svære tilfælde kan pulsen stige til over 120 slag i minuttet.
 Kropstemperaturen stiger med en grad eller to, i svære tilfælde mere, så patienten i praksis udvikler feber. 
 Nogle patienter vil udvikle hallucinationer. Disse kan både være syns- og hørehallucinationer og kan variere fra fjerne lyde eller flygtige billeder, som patienten let kan abstrahere fra, til ubrydelige vrangforestillinger.
 Efterhånden som abstinenserne udvikles vil mange også blive tiltagende konfuse og bevidsthedsslørede.

Holdes kroppen alkoholfri vil abstinenserne aftage igen, og til sidst svinde helt, omend nogle personer kan opleve såkaldte postakutte abstinenser, der kan vare i måneder eller år efter afvænningen. Ved fornyet alkoholindtag og efterfølgende -ophør vil kroppen igen skulle gennemgå en abstinensproces; graden af abstinenser vil typisk tiltage, desto længere alkoholforbruget vedligeholdes trods alkoholfri perioder.

Behandling 
Der er mulighed for at behandle abstinenser medicinsk, og dermed dels lindre symptomerne, dels reducere risikoen for skadelige følger af abstinenserne. Alt efter hvilken afdeling, man søger behandling på, kan forskellige stoffer anvendes; typisk vil behandlingen enten være Risolid eller Fenemal.

Afhængighed
Symptomer
Abstrakt

Ordet abstrakt har flere betydninger::

Abstrakt (begreb) – modsat konkret.
Abstrakt kunst – kunst, der ikke afbilder naturlige objekter.
abstrakt (resumé) – et resumé af en teksts indhold (fra eng. abstract).

Se også
Abstraktion
Abstraktion

Abstraktion er den tankevirksomhed, hvor man koncentrerer sig om hovedsagen og ser bort fra mindre væsentlige detaljer, eller hvor man finder fælles egenskaber ved en række begreber eller ting.

Denne søgen efter fællestræk betyder at abstraktion er en modsætning til den konkrete iagttagelse af en enkelt ting eller et enkeltbegreb.

I daglig tale bruges abstrakt ofte om noget, som er lidt verdensfjernt, uvirkeligt eller uforståeligt.

Inden for datalogi findes begrebet abstraktion også.

Endelig er abstraktion også en metode inden for billedkunsten, nemlig abstrakt kunst.

 
Problemløsning
Tænkning
Admiral (sommerfugl)

Admiralen (Vanessa atalanta) er en sommerfugl i takvingefamilien. Den forekommer i hele Europa og gennem Nordafrika til Lilleasien, Iran og det østlige Rusland. Desuden findes den i det meste af Nordamerika og som formentlig indslæbt i New Zealand. Det er en træksommerfugl, der fra Sydeuropa kan komme så højt mod nord som Island. I Danmark er admiralen talrig sidst på sommeren. Den tiltrækkes af sent blomstrende kurveplanter som tidsler og hjortetrøst samt i særlig grad frugthavernes gærende nedfaldsfrugt.

Forekomst i Danmark 
Admiralen ankommer hvert år til Danmark i juni og juli. Det er formentlig overvintrende sommerfugle fra Sydeuropa. De lægger æg her i landet, og i august topper antallet af nyklækkede sommerfugle. Admiralen kan i milde vintre overvintre i Danmark og ses da fåtalligt om foråret. I modsætning til dagpåfugleøje og nældens takvinge sætter admiralen sig til overvintring frit eksponeret på en gren eller stamme eller mellem blade eller under løse sten. De fleste trækker dog enkeltvis sydpå om efteråret.

Udseende 
Admiralen er en stor dagsommerfugl med et vingefang på 5,5-7 centimeter. Oversiden af vingerne har sort bund med hvide pletter på den yderste spids af forvingerne. Længere inde på forvingerne samt på kanten af bagvingerne ses et lysende orange bånd. Admiralens underside har et kompliceret mønster af snirkler og øjepletter i et utal af farver.

Livscyklus 
Admiralen lægger sine op til 1.000 æg på brændenælder. Når sommerfugle-larverne kommer ud efter 4-5 dage, er de svære at få øje på, fordi de falder sammen med bladene. Larverne har sorte og hvide prikker med et gult bånd på hver side. De lever af brændenældebladene og kan gemme sig i et sammenrullet blad. Efter omkring tre uger er larven udvokset, hvorefter den forpupper sig. Efter et par uger klækkes puppen, og den voksne sommerfugl kommer frem.

Foderplanter 
Larven af admiral lever på stor nælde, liden nælde og springknap. Den voksne admiral lever alle steder, hvor der er mange blomster, den kan suge nektar af. Om efteråret kan den også suge saft fra modne nedfaldsfrugter, f.eks. blommer og æbler, der ligger og gærer i solen. Sommerfuglen kan blive helt beruset og er i den tilstand temmelig nem at snige sig ind på.

Galleri

Kilder/Henvisninger 

 Michael Stoltze, Danske dagsommerfugle, København 1996, side 144-148.
 Lars Trolle/Birgitte Rubæk, Sommerfugle, 1999.
 Admiral på lepidoptera.dk

Takvingefamilien
Danmarks dagsommerfugle
Acceleration

Acceleration er ændring af hastigheden pr. tidsenhed eller den matematiske tidsafledede af hastigheden.

Den afledte SI-enhed for acceleration er m/s²

Tyngdeaccelerationen er ca. 9,815 m/s² i Danmark.

Se også 
 Egenacceleration
 Accelerometer
 Deceleration

Kilder/henvisninger 

 Lexopen

Kinematik
Klassisk mekanik
Bevægelse (fysik)
Albueskæl

Albueskæl (Patella vulgata) er en 3-5 centimeter stor, marin snegl med en skjoldformet, hueformet skal. Den lever i tidevandszonen på vesteuropæiske klippekyster. Albueskæl er almindelig i den norske og svenske skærgård, men findes kun sjældent i Danmark ved den nordvestjyske kyst.

Sneglen lever af alger og rurer og lignende, som sidder på klipperne. Sneglens spidse ende er afrundet og ligner en albuespids, deraf navnet.

Albueskæl spises rå 
I Bretagne i Frankrig spiser man albueskæl rå efter at have stukket en kniv ind under skallen for at frigøre den fra klippen. Derefter skærer man rundt langs indersiden af skallen for at frigøre sneglekødet, så det kan spises.

Andre albueskæl-arter 
På dansk er andre snegle navngivet 'albueskæl':
 Stribet albueskæl (Tectura virginea).
 Spids albueskæl (Lepeta caeca).
 Hueformet albueskæl (Iothia fulva).
 Slidset albueskæl (Emarginula fissura).
Den sidstnævnte art, slidset albueskæl, er en snegl i familien skalslidssnegle (Fissurellidae). På engelsk og i videnskabelig litteratur kaldes disse snegle for "keyhole limpet". De ligner overfladisk arten albueskæl (Patella vulgata), men har hul i toppen af skallen – deraf navnet skalslidsnegle. De kaldes undertiden også "marine limpets" og er ikke nært beslægtede med albueskæl.

Billeder

Kilder/Henvisninger 

 Keyhole limpet Skalslidssnegle på engelsksproget Wikipedia.

Snegle
Accent

Accent (fra latin accensus > accinere = synge til musik) har flere betydninger:

Musik 
 Accent (musik) – fremhævelse af bestemte toner i musik
 Akcent – rumænsk popgruppe

IT 
 Accent (programmeringssprog) − et programmeringssprog

Sprog 
 Accent (tryk) – fremhævelse af ord eller stavelse ved tryk
 Accent (udtale) – fremmedartet udtale af et sprog
 Accenttegn – grafisk tegn

Transport 
 Hyundai Accent – en bilmodel produceret af Hyundai Motor siden 1994

Publikationer 
 Accent (tidsskrift) − et hollandsk politisk ugeblad, udgivet i årene 1967 til 1978
Accept

Accept betyder at anerkende, give sin støtte til eller uden tilkendegivelse at undlade protest. Især den sidste fortolkning er diskutabel, da manglende udmelding er subjektiv. Således er stiltiende accept ikke altid lig med godkendelse

Følelser
Accessit

Accessit fra latin for "han er kommet nær til (målet)", er en anerkendelse af en god indsats, en slags 2. præmie, ved bedømmelsen af prisopgaver. Betegnelsen bruges stadig ved Aarhus Universitet, mens Københavns Universitet og Odense Universitet i stedet bruger sølvmedalje.

Referencer 

Uddannelse
Ace of Base

Ace of Base var en svensk dance-/popgruppe dannet i Göteborg i 1990 af de tre søskende Malin (Vokal (musik)|vokal), Jenny (vokal) og Jonas Berggren (programmering), samt kammeraten Ulf Ekberg (recitativ, programmering).

Langt den største del af gruppens materiale blev skrevet af Jonas Berggren og Ulf Ekberg. De tre søskende, der kommer fra et hjem med stor interesse for musik, havde arbejdet med musik siden midten af 1980'erne. Malin og Jenny havde blandt andet sunget i kirkekor og begge havde modtaget undervisning i klassisk musik. Oprindeligt hed gruppen Tech Noir, men ændrede stil fra egentlig techno til dance med lån fra pop, reggae, jazz og funk.

Med et demobånd indspillet i John Ballards Tuff Studio i Göteborg, fik Ace Of Base kontrakt med Mega Records i Danmark i 1992. Gruppen singledebuterede med Wheel Of Fortune, der blev et radiohit i Danmark og Norge – og senere Sverige. Et egentligt skandinavisk gennembrud kom med deres anden single, "All That She Wants", produceret af Denniz Pop.

Via Metronome Records i Hamborg – og MTV – begyndte de også at få et europæisk publikum, bl.a. i Frankrig, Tyskland, Østrig, Schweiz og England. Debutalbummet Happy Nation fra 1992 blev et internationalt hit. Gruppens melodiske eurodisco var lige populært på radioen og i klubberne. I USA og Japan skrev gruppen kontrakt med Arista Records, og albummet blev relanceret under navnet The Sign. Det blev til tre amerikanske top 10-singler – "All That She Wants", "Don't Turn Around" samt "The Sign", som i seks uger lå nummer et.

Ace of Base solgte over 8 millioner albummer alene i USA i løbet af 1994, og blev nomineret til Grammy Awards, inklusive bedste nye kunstner. I foråret 1995 var "All That She Wants" fortsat på de amerikanske singlehitlister. I Europa var "Living In Danger" et hit i vinteren 1994-95. 

Det andet album, The Bridge, udkom i efteråret 1995, og selv om det opnåede platinstatus i løbet af et halvt år, blev det aldrig en lige så stor succes som The Sign. I 1998 fulgte albummet Flowers, relanceret i USA som Cruel Summer.

Gruppens image som teenageidoler blev i begyndelsen af 1993 kortvarigt forstyrret efter oplysningerne om, at Ulf Ekberg som teenager havde haft tilknytning til svenske højreradikale skinheads. Gruppens tekster og hele attitude viste dog et andet, antiracistisk udtryk, og Ekberg tog offentligt afstand fra sin fortid.

I april 1994 blev Jenny Berggren overfaldet i sit hjem i Göteborg af en sindsforvirret, tysk kvindelig fan. Jennys mor, Birgitta Wennerberg-Berggren, blev såret i hånden med en kniv.

Jonas Berggren stod i 1994 bag Göteborg-pop-/danceduoen Yaki-Da med Marie Knutsen og Linda Schönberg i forgrunden.

Diskografi 

Happy Nation / The Sign (1992/1993)
The Bridge (1995)
Flowers / Cruel Summer (1998)
Da Capo (2002) 
The Golden Ratio (2010)

Kilder

Eksterne henvisninger 

 Jenny Berggrens hjemmeside

 
Popgrupper fra Sverige
Acenaphthen

Acenaphthen er en aromatisk forbindelse.

Aromatiske forbindelser
Acenaphthylen

Acenaphthylen er en polycyklisk aromatisk kulbrinteforbindelse.

Kilder/henvisninger 
 Lexopen

Kulbrinter
Aromatiske forbindelser
Acesulfam K

Acesulfam K er et kunstigt sødemiddel, der ikke har nogen fysiologisk brændværdi og sælges med navne som Sunett og Sweet One. Det har E-nummer E950 og blev opdaget ved et tilfælde i 1967.

Acesulfam K søder 130-200 gange mere end sukrose (almindeligt hvidt sukker) og anvendes i læskedrikke – f.eks. som erstatning for almindeligt sukker.

Sødemidlet bruges ofte i kombination med Aspartam hvor stofferne skjuler hinandens bitre eftersmag.

Noter

Eksterne henvisninger 
 Joint Expert Committee on Food Additives

Kunstige sødemidler
Acetoeddikesyre

Acetoeddikesyre, Aceteddikesyre, 3-oxobutansyre, 3-oxosmørsyre eller beta-smørsyre er et organisk stof, der både er en keton og en organisk syre. Som andre beta-ketonsyrer er acetoeddikesyre ustabil og decarboxylerer til kuldioxyd og acetone. Syreresten af acetoeddikesyre benævnes som acetoacetat, der bl.a. forekommer i blodplasma som nedbrydningsprodukt fra f.eks. fedtsyrer og aminosyren leucin. Acetoeddikesyre er en svag syre.

Fremstilling 
Generelt bliver acetoeddikesyre dannet ved 0 °C og brugt in situ med det samme. Det dekomponerer ved moderat hastighed til acetone og kuldioxid:
CH3C(O)CH2CO2H → CH3C(O)CH3 + CO2

Syreformen har en halveringstid på 140 minnutter i 37 °C i vand, hvor baseformen (anionen har en halvveringstid på 130 timer. Den reagerer altså omkring 55 gange langsommere.
It is a weak acid (like most alkyl carboxylic acids), with a pKa of 3.58.

Biokemi 
Acetoeddikesyrens syrerest acetoacetat er et ketonstof, der primært dannes i leveren under mangel på kulhydrater. Acetyl CoA fra nedbrydning af fedtsyrer kan under kulhydratmangel ikke indgå i citronsyrecyklus, da det nødvendige oxaloacetat bliver brugt på nydannelse af glucose ved gluconeogenese. I stedet dannes der ketonstoffer ud fra acetyl CoA, heriblandt acetoacetat. Det dannede acetoacetat vil enten blive enzymatisk omdannet til 3-hydroxybutyrat, eller spontant nedbrydes til acetone.
Nedbrydning af visse aminosyrer danner også acetoacetat.

Normalt vil aceteddikesyren og dens omdannelsesprodukter acetone og beta-hydroksysmørsyre fuldstændig blive omdannet til CO2 og H2O, hvilket kræver insulin. Hos type-1 diabetikere kompenserer kroppen for den manglende nedbrydning under for højt blodsukker (hyperglykæmi) ved forkert insulindosis eller ved insulin-mangel ved at øge vandladningen, og der kan ske en syreforgiftning også kaldet diabetisk coma eller ketoacidose.

Se også 
 Smørsyre

Referencer 

Carboxylsyrer
Ketoner
Acetone

Acetone er den simplest mulige keton og bruges bl.a. som et opløsningsmiddel for lakker og harpikser. Neglelakfjerner består hovedsageligt af acetone. Stoffet virker affedtende, så ved længere tids hudkontakt kan det medføre eksem eller revnedannelse.

Acetone er farveløst og brændbart. Stoffet anvendes som opløsningsmiddel og udgangsmateriale i organisk syntese, hvor det er let tilgængeligt og let håndterbart, på linje med sprit (ethanol).
 
Acetone dannes ved insulinmangel i kroppen, som det ses ved sukkerforgiftning (diabetisk coma), som en metabolit i fedtforbrændingen.

Denatureret sprit, eller husholdningssprit, er sprit som er gjort udrikkelig ved tilsætning af bl.a. acetone.

Bortskaffelse 
Acetone betragtes som farligt affald og skal bortskaffes efter din kommunes anvisninger, også når der er tale om neglelak og neglelakfjerner.

Eksterne henvisninger 

Ketoner
Opløsningsmidler
Acetophenon

Acetophenon er en aromatisk keton, som har en blomster- eller mandelagtig lugt. Det kendes desuden under navnene methylphenylketon og 1-phenylethanon.
 Molvægt: 120,15 g/mol
 Smeltepunkt: 20,5 °C
 Kogepunkt: 202 °C

Ketoner
Phenylforbindelser
Achaier

Achaier (flertal: achaiere; ) er navnet på grækerne på det græske fastland i Homers Iliaden (brugt 598 gange) og Odysseen. De andre navne er danaere (Δαναοί, Danaoi brugt 138 gange i Iliaden) og argivere (Ἀργεῖοι, bruges 29 gange i Iliaden).

Homeriske versus senere brug 
Den homeriske "langhåret Achaier" kan have været en del af den mykenske civilisation, der dominerede i Grækenland fra ca. 1600 f.Kr., med en historie om en stamme, der går tilbage til den forhistoriske græske indvandring i slutningen af 3. årtusinde f.Kr.
Men i arkaisk og klassisk tid er udtrykket "achaier", jf. indbyggere i meget mindre region Achaia. Herodot identificerede achaier i det nordlige Peloponnes som efterkommere af de tidligere, homeriske achaier. Ifølge Pausanias' tekster i det 2. århundrede e.Kr. blev betegnelsen "achaiere" oprindeligt givet til de grækere, der lever i Argolis og Laconia. Men det er tydeligvis ikke den måde, hvorpå Homer bruger udtrykket.

Pausanias og Herodot fortæller begge legenden om, at achaierne blev tvunget fra disse hjemlande af dorere, under den legendariske doriske invasion af Peloponnes. Derefter flyttede de ind i regionen, som senere fik navnet Achaia.

Der er endnu ikke akademisk konsensus om de historiske achaieres oprindelse og deres forbindelse med de homeriske achaiere.

Noter 

Græsk mytologi
Lactobacillus acidophilus

Lactobacillus acidophilus er en mælkesyrebakterie, der indgår i den normale tarmflora. Bakterien bliver brugt til at fremstille A-38 og tykmælk.

Lactobacillus
Acmaeidae

Acmaeidae er en familie af havsnegle i "albueskæl-ordenen" (Patellogastropoda).

Kilder 
 Taxonomicon – Family Acmaeidae

Noter

Eksterne henvisninger 

Snegle
Aconcagua

Cerro Aconcagua er et bjerg i Mendoza-provinsen i Argentina godt 100 km nordvest for provinshovedstaden Mendoza og nær grænsen til Chile. 

Aconcagua er en del af Andes, der er den længste bjergkæde i verden og har de højeste toppe uden for Himalaya. Bjerget er dannet under de tektoniske bevægelser, hvormed Nazcapladen skubber sig ind under (og dermed løfter) den sydamerikanske plade. Det er den samme bevægelse, der med mellemrum skaber jordskælv i Chile og Peru.

Navnet "Aconcagua" er af indiansk oprindelse, men oprindelsen er omstridt. Det kan enten være afledt af "Aconca-hue" eller "Achon Cahuak". Det første er araucansk for "fra den anden side" (brugt om floden ved bjergets fod). Det andet er quechua for "skildvagt af sten" (brugt om selve bjerget). I alle tilfælde er det klart, at bjerget på linje med andre toppe i det høje Andes har haft en særlig status blandt områdets oprindelige folk. 

Bjerget formodes besteget første gang i 1897 af schweizeren Matthias Zurbriggen. Ad normalruten fra nord er det en teknisk nem bestigning, der ofte noget nedladende omtales som "verdens højeste spadseretur". Andre ruter er betydeligt mere krævende og forsøges kun af erfarne bjergbestigere. Et væsentligt faremoment er i alle tilfælde højden på godt 7.000 meter. Trykket på toppen er kun 40% af trykket ved havets overflade, hvorfor der foruden betragtelig viljestyrke og god fysik kræves gradvis tilvænning til højden over flere uger. Trods parkmyndighedernes beredskab sker der hvert år dødsfald på grund af højdesyge. Hertil kommer lave temperaturer, et omskifteligt vejrlig og kraftige vinde, der på nogle dage kan ses som en fane af fygesne omkring bjergets tinde.

Bjergets popularitet er de senere år vokset betragteligt på grund af interessen for de såkaldte Seven Summits. Mere end 3.000 forsøger hver sæson (december til februar) bestigningen, der har en succesrate på omkring 30%. Flere danskere har besteget Aconcagua.

Se også 
 Seven Summits
 Ojos del Salado

Bjerge i Sydamerika
Andesbjergene
Acre

Acre har flere betydninger:
 Acre (flademål) – en engelsk/amerikansk arealenhed.
 Acre (stat) – en brasiliansk stat.
 Akko – en by i Israel der også kaldes Acre.